Christiane Rochefort

Christiane ROCHEFORT (naskiĝinta la  en Parizo, mortinta la  en Le Pradet) estis franca verkistino kaj feministo. Kelkajn skribaĵojn publikigis ŝi sub la pseŭdonimoj Dominique Féjos aŭ Benoît Becker.

 Vivo kaj agadoj 
Originante el la laborista, 14-a arondismento de Parizo ŝi provis studi diversajn fakojn (medicino, psikiatrio, literaturo, etnologio)Helga Zoch: Christiane Rochefort: Les Petits Enfants du siècle (=Universal-Bibliothek Fremdsprachentexte, 9265), Reclam. Stuttgart 2002, ISBN 3-15-009265-5, p. 157–167 [antaŭparolo]. De 1945 laboris ŝi ĵurnalistece, paŝtistece kaj sekretariece. Krome aktoris ŝi kaj ĝis 1968 estis ŝi estrino de la pormediata sekcio de la festivalo de Cannes. Intertempe deĵorado ŝia estis por la pariza filminstituto Cinémathèque française.

En 1958 ŝia amortemiganta romano Le Repos du guerrier skandale furoris gajnante ene de duona jaro eldonkvanton de 75 miloj. En 1962 ĝi estis filmata kun Brigitte Bardot. Por ĝi oni aljuĝis al ŝi la premion "Prix de la Nouvelle Vague". Inter la multo da romanoj, eseoj kaj tradukoj eminentas la en 1961 aperinta romano Les petits enfants du siècle (filmigo en 1974 fare de Michel Favart). Temas pri infaneco kaj junuleco de knabino en la postmilita Parizo. Ĝi uzatas ekz. en Germanlingvio kiel lerneja legotaĵo.

Rochefort en libroj siaj ofte atake reagis al aktualaj, virulentaj socio-temoj. La verko Printemps au parking, verkite antaŭ la ribeloj de majo 1968, temigis elŝrankiĝon de juna alternativulo kaj entuziasme bonveniĝis fare naskiĝantaj gejaj jurdefendasocioj. La verko Les petits enfants du siècle etis pamfleto kontraŭ ia ajn eduko kaj estis uzata kiel gvidlibro ĉionpermesemaj edukadrevoluciuloj. Je La porte du fond oni legis pri psikaj traŭmatoj en familio tuŝantaj ankaŭ seksajn temojn, do pri tute tabua teo. En ŝia verkaro oftis la pritrakto de malfacila vivo de etfamilioj. Ĉi-kuntekste la preferoj de Rochefort ĉiam estis kun la anarkiemaj personoj de la intrigoj.

En 1971 kunfondis ŝi kun Simone de Beauvoir kaj Gisèle Halimi la feminisman societon "Choisir la cause des femmes".

 Verkoj 
 Le Repos du guerrier
 Les petits enfants du siècle
 Les Stances à Sophie
 Une rose pour Morrison
 Printemps au parking
 Encore heureux qu'on va vers l'été
 Les enfants d'abord
 Le monde est comme deux chevaux
 La Porte du fond

 Filmigoj 
 Literatura inspiro 
 1958: Too many crooks
 1962: Le repos du guerrier

 Scenaro 
 1960: La vérité

 Literaturo 
 Caroline Eliacheff, Nathalie Heinich: Mütter und Töchter. Ein Dreiecksverhältnis. Über Literatur- und Filmmotive. Tradukis Horst Brühmann. Walter-Patmos, Düsseldorf 2004, ISBN 3530421758, p. 188ss (ĉapitro "Der Inzest ersten Typs" pri Die Tür dahinten)
 François Nourissier: Christiane Rochefort, che Verena von der Heyden-Rynsch (eld.): Vive la littérature! Französische Literatur der Gegenwart. Hanser, München 1989, p. 165

 Eksteraj ligiloj 


 informoj ĉe IMBb
 Christiane Rochefort: Les enfants d'abord (france)

 Notoj 

Kategorio:Francaj verkistoj
Kategorio:Feministoj
Kategorio:Francaj aktoroj
Kategorio:Naskiĝintoj en Parizo
Kategorio:Tradukistoj el la hebrea lingvo
Kategorio:Francaj scenaristoj